Ja. Lejekontrakten (hvis du har en) er næsten altid nødvendig, ligesom breve mellem dig og udlejer også tit er vigtige. Hvis du allerede har en sag oprettet, er det meget vigtigt at nævne sagsnummeret eller sagsadressen. Ringer/skriver du herind for rådgivning etc. uden at have en igangværende sag, er det vigtigt at gøre opmærksom på dette - det sikrer dig i sidste ende hurtigere betjening. Hvis du sender materiale herind, som kan danne grundlag for en sag, er det vigtigt at medsende alle relevante papirer første gang, så sagen hurtigere kan opstartes. Du bedes ligeledes sende os et resume af sagen på max. 1 A4 side. Skal du til møde med en af vores jurister, så husk at medbringe alle relevante papirer. Meget gerne i en kopi, som du kan aflevere. Kort og godt: Medbring hellere for meget end for lidt.